Document ID: /roh_data/filtered/swiss_laws_in_ROH.jsonl.gz/160

450.200

Lescha davart las contribuziuns da scolaziun (lescha da stipendis, LStip)

dals 05-12-2006 (versiun dals 01-01-2017)

Il cussegl grond dal chantun Grischun1),

sa basond sin l'art. 31 da la constituziun chantunala2), suenter avair gì invista da la missiva da la regenza dals 5 da settember 20063),

concluda:

1. Disposiziuns generalas

Intent

Art.  1 1 Questa lescha duai promover – sin champ chantunal ed interchantunal – l'egualitad da   las   schanzas   per   frequentar   ina   scolaziun   tras   quai   ch'il   chantun   conceda   sut tschertas circumstanzas contribuziuns da scolaziun.

Contribuziuns da scolaziun, geners

Art.  2 1 Contribuziuns da scolaziun èn stipendis ed emprests da daners.

2 A persunas petentas che frequentan in'emprima scolaziun vegnan per regla pajads stipendis. Igl è pussaivel da conceder emprests da daners sco cumplettaziun dals stipendis.

3 A   persunas   petentas   che   frequentan   ina   segunda   scolaziun   u   ina   furmaziun supplementara pon per regla vegnir concedids mo emprests da daners.

1) PCG 2006/2007, 655 2) DG 110.100 3) pagina 1505 * tabellas da las modificaziuns a la fin dal relasch

1

450.200

2. Premissas per conceder contribuziuns da scolaziun

Princip

Art.  3 1 La   finanziaziun   da   la   scolaziun   è   en   emprima   lingia   chaussa   da   las   persunas pertutgadas e da lur geniturs.

Persunas cun dretg da stipendis

Art.  4 1 Contribuziuns da scolaziun vegnan concedidas:

a)

a burgaisas svizras ed a burgais svizzers che vivan en Svizra, a burgaisas ed a burgais   d'in   stadi   commember   da   la   communitad   europeica   che   vivan   en Svizra, a persunas estras che han ina permissiun da domicil u che han ina permissiun   da   dimora   per   almain   tschintg   onns   en   Svizra,   a   fugitivas respectivamain a fugitivs u a persunas senza naziunalitad che vivan en Svizra e ch'èn renconuschidas respectivamain renconuschids da la Svizra;

a   persunas   che   han   lur   domicil   tenor   il   dretg   da   stipendis   en   il   chantun Grischun;

a persunas che cumenzan cun ina scolaziun fin a la cumplenida dal 40avel onn da vegliadetgna.

b)

c)

2 En cas excepziunals pon vegnir pajadas contribuziuns da scolaziun ad ulteriuras persunas.

Stgalims da scolaziun

Art.  5 1 Il dretg da contribuziun vala per scolaziuns sin il stgalim secundar II e sin ils stgalims che al suondan.

2 Per ina scolaziun che vegn frequentada en in gimnasi en il rom dal studi tenor las directivas naziunalas vegnan er pajadas contribuziuns da scolaziun.

Scolaziuns

Art.  6 1 La scolaziun sto terminar cun in diplom che vegn renconuschì d'in stadi, da la confederaziun u d'in chantun.

Durada dal pajament da la contribuziun

Art.  7 1 En cas da scolaziuns da plirs onns vegnan pajadas contribuziuns da scolaziun per la durada   ordinaria   da   la   scolaziun.   Entaifer   quest   temp   da   scolaziun   vegnan concedidas contribuziuns da scolaziun mo per in onn da repetiziun.

2 En   cas   da   scolaziuns   d'in   onn   na   vegnan   pajadas   naginas   contribuziuns   per prolungaziuns u per repetiziuns.

2

450.200

Scolaziuns cun ina concepziun speziala

Art.  8 1 Cun pajar las contribuziuns da scolaziun sto il post spezialisà tegnair quint en il cas singul concret da scolaziuns che han ina concepziun speziala areguard il temp ed areguard il cuntegn.

Midar la scolaziun

Art.  9 1 Sch'ina   scolaziun   vegn   midada   per   motivs   impurtants,   vegnan   pajadas   las contribuziuns da scolaziun er per la scolaziun che vegn cumenzada da nov.

2 La durada da la nova scolaziun è decisiva per conceder contribuziuns. La durada, durant la quala igl èn vegnidas retratgas contribuziuns da scolaziun avant la midada, po vegnir messa a quint en moda adequata.

3. Stipendis

Capacitad finanziala e subsidiaritad dal chantun

Art.  10 1 Il chantun paja stipendis a persunas che cumprovan che l'atgna capacitad finanziala sco er tala dals geniturs u d'autras persunas ch'èn obligadas da pajar prestaziuns da sustegniment na bastan betg per cuvrir ils custs da scolaziun e da viver.

2 Il chantun paja da princip stipendis en moda subsidiara tar prestaziuns da terzas persunas. Clausulas da subsidiaritad da terzas persunas che n'han betg in'obligaziun legala da prestaziun ston vegnir resguardadas.

Calculaziun

Art.  11 1 Stipendis cuvran ils custs ch'èn necessaris per viver e per frequentar la scolaziun, sche quests custs surpassan las prestaziuns che pon vegnir pretendidas da la persuna petenta,   da   ses   geniturs,   d'autras   persunas   cun   obligaziuns   legalas   sco   er   las prestaziuns d'autras terzas persunas. Sco basa per calcular ils stipendis servan tranter auter las valurs da la taxaziun da la taglia.

2 Ils custs imputabels per viver e per frequentar la scolaziun èn limitads vers ensi.

Per las entradas ston er vegnir fixads imports libers da taglia e limitas maximalas.

3 La prestaziun finanziala che po vegnir pretendida dals geniturs sa reducescha, sche la persuna petenta:

a)

ha   terminà   in'emprima   scolaziun   che   qualifitgescha   da   pratitgar   ina professiun,   ed   ha   ubain   almain   25   onns   ubain   è   stada   finanzialmain independenta pervia d'ina atgna activitad da gudogn durant almain dus onns avant che cumenzar cun la nova scolaziun;

è maridada u viva en partenadi registrà;

ha uffants.

b)

c)

3

450.200

Art.  12 Stipendis maximals 1 L'import maximal per in stipendi annual importa:

a)

b)

16 000 francs per ina persuna ch'è en scolaziun;

per persunas che ston procurar per il mantegniment d'uffants s'augmenta il maximum per 5000 francs per mintga uffant.

2 Tar la calculaziun dals stipendis vegnan quintads vitiers maximalmain 1500 francs per onn per taxas da scola e da studi. La regenza po resguardar taxas da scola e da studi pli autas e fixar che l'import maximal per in stipendi annual s'augmentia en la dimensiun da la differenza correspundenta.

Restituziun

Art.  13 1 Stipendis ston vegnir restituids, sch'els èn vegnids obtegnids cun far indicaziuns faussas.

2 Sche la scolaziun vegn sistida, ston vegnir restituidas las contribuziuns ch'èn gia vegnidas pajadas per la part da la scolaziun che na vegn betg pli frequentada.

3 Sche la stipendiata u sch'il stipendiat mora, renunzia il chantun da pretender enavos stipendis ch'èn gia vegnids pajads.

4. Emprests da daners

Art.  14 Tariffas maximalas e modalitads da pajament 1 La regenza fixescha las tariffas maximalas per onn da scolaziun e lur total.

2 Resguardond il basegn da la persuna petenta decida il post spezialisà davart la concessiun d'emprests da daners. El fa contracts.

3 Per administrar ils emprests da daners po il post spezialisà dumandar ils servetschs da terzas persunas.

Rembursament e tschains

Art.  15 1 Per emprests da daners na vegnan pretendids nagins tschains.

2 Emprests da daners ston vegnir rembursads entaifer maximalmain 12 onns a partir da   la   terminaziun   da   la   scolaziun.   Il   post   spezialisà   po   fixar   in   plan   da rembursament.

3 La regenza po annullar il debit d'emprestantas e d'emprestants, sche quellas e sche quels pajan taglias en il chantun durant almain tschintg onns suenter la terminaziun da la scolaziun.

Renunzia a la pretensiun

Art.  16 1 Per   motivs   impurtants   po   la   regenza   concluder   da   renunziar   parzialmain   u totalmain al rembursament d'emprests da daners.

4

450.200

5. Disposiziuns d'organisaziun e da procedura

Cumpetenza

Art.  17 1 Contribuziuns   da   scolaziun   vegnan   concedidas   e   pajadas   sin   dumonda.   Igl   è chaussa dal post spezialisà da tractar las dumondas e da conceder las contribuziuns da scolaziun a norma da questa lescha e da sia ordinaziun.

Elavuraziun da datas ed agid uffizial

Art.  18 1 Il post spezialisà e las autoritads dal chantun, da las regiuns e da las vischnancas che elavuran datas tenor l'alinea 2 transfereschan datas ch'èn impurtantas per realisar questa lescha. * 2 I ston vegnir transferidas las suandantas datas da persunas petentas e da persunas che han in'obligaziun da mantegniment u da sustegn envers questas persunas:

a)

b)

persunalias;

indicaziuns davart il stadi civil, davart il lieu da domicil e da dimora, davart la permissiun da dimora e davart las relaziuns d'entrada e da facultad;

prestaziuns da la communitad.

c)

3 Las   datas   pon   vegnir   transmessas   separadamain,   sin   glistas   u   sin   purtaders electronics  da  datas  e  rendidas  accessiblas  spezialmain  cun  agid  d'ina  procedura d'invista. Quest agid uffizial è gratuit.

4 Il   post   spezialisà   metta   a   disposiziun   sias   datas   a   la   confederaziun   per   pajar contribuziuns da scolaziun e per far ina statistica naziunala annuala.

Art.  19

Prestaziuns da servetsch, fond per cas da direzza e prestaziuns spezialas

1 La   regenza   po   reglar   contractualmain   cun   terzas   persunas   ch'il   post   spezialisà surpiglia   –   cunter   ina   indemnisaziun   dals   custs   cumplains   –   incumbensas   che correspundan al champ d'incumbensas dal post spezialisà.

2 Las indemnisaziuns che resultan da quai per il chantun ston vegnir consegnadas ad in   fond   per   cas   da   direzza   e   per   prestaziuns   spezialas.   La   regenza   relascha   las disposiziuns necessarias.

Obligaziuns da la persuna petenta

Art.  20 1 La   persuna   petenta   sto   emplenir   or   la   dumonda   confurm   a   la   vardad   e cumplettamain, ella sto la suttascriver en ina furma giuridicamain valaivla ed ella sto l'inoltrar al post spezialisà entaifer il termin che la regenza ha fixà, e quai ensemen cun   ils   documents   dumandads.   Ella   è   obligada   da   dar   infurmaziuns   e   da communitgar   immediatamain   las   midadas   ch'èn   impurtantas   per   il   pajament   da contribuziuns da scolaziun.

2 La violaziun da questas obligaziuns po chaschunar che disposiziuns gia relaschadas vegnan revocadas u ch'i na vegn betg entrà en ina dumonda pendenta.

5

450.200

6. Disposiziuns finalas

Execuziun

Art.  21 1 L'execuziun  da  questa  lescha  è  chaussa  dal  post  spezialisà,  uschenavant  che  la lescha u che l'ordinaziun na prevesa nagut auter.

Chareschia

Art.  22 1 Las   tariffas   per   ils   custs   imputabels   e   per   las   prestaziuns   che   pon   vegnir pretendidas, ils imports libers da taglia e las limitas maximalas da las entradas, las tariffas pauschalisadas sco er las contribuziuns maximalas per in stipendi annual po la regenza adattar a la chareschia ch'è s'augmentada, e quai per il proxim onn da scolaziun. Decisiv è mintgamai il stadi da l'index naziunal dals pretschs da consum la fin da november.

Disposiziuns executivas

Art.  23 1 La regenza relascha las disposiziuns executivas en in'ordinaziun e regla en spezial:

a)

b)

c)

la renconuschientscha e l'abgiudicaziun da studis;

il tractament da dumondas ch'èn vegnidas inoltradas memia tard;

ils detagls areguard la durada da la scolaziun e las excepziuns concernent l'onn da repetiziun;

ils motivs e la durada, dals quals resulta in dretg da contribuziun en connex cun la midada da la scolaziun;

ils custs imputabels, las expensas ch'èn maximalmain imputablas per viver e per frequentar la scolaziun, las prestaziuns che pon vegnir pretendidas, ils imports libers da taglia e las limitas maximalas per las entradas. En quest connex èsi pussaivel da far pauschalisaziuns.

d)

e)

Aboliziun dal dretg vertent

Art.  24 1 La lescha davart emprests per studis e stipendis dal chantun Grischun dal 1. da mars 1959 (DG 450.200) vegn abolida.

Art.  25

Midada dal dretg vertent4)

Disposiziun transitorica

Art.  26 1 Contribuziuns   da   scolaziun   per   onns   da   scola   che   cumenzan   avant   che   questa lescha entra en vigur èn suttamess al dretg vertent.

Art.  27 1 Questa lescha è suttamessa al referendum facultativ.

Referendum, entrada en vigur

4) Las midadas dal dretg vertent na vegnan betg inditgadas.

6

2 La regenza fixescha il termin da l'entrada en vigur5) da questa lescha.

450.200

5) messa en vigur cun CR dals 19 da zercladur 2007 per l'onn da scola 2007/2008

7

450.200

Tabella da las modificaziuns - tenor conclus

Conclus 05-12-2006 13-01-2015 02-02-2016

Entrada en vigur 01-08-2007 01-01-2016 01-01-2017

Element relasch Art. 18 al. 1 Art. 18 al. 1

Modificaziun emprima versiun midada midada

Publicaziun en la CUL - 2015-005 2016-001

8

450.200

Tabella da las modificaziuns - tenor element

Element relasch Art. 18 al. 1 Art. 18 al. 1

Conclus 05-12-2006 13-01-2015 02-02-2016

Entrada en vigur 01-08-2007 01-01-2016 01-01-2017

Modificaziun emprima versiun midada midada

Publicaziun en la CUL - 2015-005 2016-001

9